**Datum: 14.09.2023. SAOPŠTENJE ZA MEDIJE**

**m:tel-u zahvalnica Opštine Vukosavlje**

*Za izuzetan doprinos u humanitarnim i dobrotvornim akcijama i ispoljenu solidarnost i druga djela humanitarnog značaja za opštinu Vukosavlje*

Opština Vukosavlje dodijelila je zahvalnicu kompaniji m:tel, kao društveno odgovornoj kompaniji koja je u prethodnom periodu u nekoliko navrata donirala pakete pomoći Centru za socijalni rad u ovom opštini.

U okviru akcije „Niste sami, imate prijatelje“, Opštinu Vukosavlje je prošle godine posjetila i generalna direktorka m:tel-a Jelena Trivan, te je tom prilikom donirala pakete hrane i higijenskih proizvoda ugroženoj kategoriji stanovništva. Takođe, u maju ove godine, realizovana je još jedna donacija Centru za socijalni rad Vukosavlje, 50 paketa pomoći.

Upravo zato, Opština Vukosavlje je odlučila da svoju zahvalnost kompaniji m:tel iskaže i dodjelom Zahvalnice, koju je u ime kompanije m:tel primila Sandra Stanić, glavni saradnik za društvenu odgovornost, a koju joj je uručio Ilija Barukčić, potpredsjednik Skupštine opštine.

Ključne riječi: mtel, Niste sami, Vukosavlje, zahvalnica

Izvor fotografije: Mtel